বিশ্লেষণী দর্শন
বিশ্লেষণী দর্শন (ইংরেজি: Analytic Philosophy) ভাষাদর্শনের আওতাভুক্ত দার্শনিক আন্দোলন রূপে চিহ্নিত। দর্শনে গতানুগতিক এবং পরখবিহীন ভাষাপ্রয়োগের বিরুদ্ধে গত শতাব্দির মধ্যভাগে এ-আন্দোলনস্বভাবি দর্শনের জন্ম। এ-আন্দোলনের ছোঁয়া বাংলাদেশে তখন পড়েনি। অবশ্য বর্তমানে এর আবেগ-অনুভূতিকে নিয়ে কেউ কেউ দর্শনচর্চায় নিমগ্ন রয়েছেন। বিশ্লেষণী দর্শন বিশ্লেষণী দর্শন হলো সেই দর্শন যা ভাষার যৌক্তিক বিশ্লেষণের মাধ্যমে অধিবিদ্যার অর্থহীনতা প্রমাণ করে এবং বিজ্ঞানকে এক সুদৃঢ় ভিত্তির ওপর প্রতিষ্ঠা করতে চায়। আর, বাক্যের বা শব্দের বিশ্লেষণের ওপর নির্ভর করে যারা উক্তির বা বচনের ব্যাখ্যা করেন, তাদের বলা হয় বিশ্লেষণী দার্শনিক। বিশ্লেষণী চিন্তাধারাকে যে সকল দার্শনিকবৃন্দ সমৃদ্ধ করেছেন, তাদের মধ্যে জি. ম্যুর, বি. রাসেল, ভিতগেনস্তাইন, সাধারণ ভাষাদার্শনিকবৃন্দ এবং ভিয়েনা চক্রের যৌক্তিক ইতিবাদী দার্শনিকবৃন্দ অন্যতম। সুতরাং এ সকল দার্শনিকের ভাষাসম্পর্কিত ধ্যান-ধারণা সম্পর্কে অবগত হলেই বিশ্লেষণী দর্শনের প্রকৃতি ও পরিসর জানা যাবে।